Nuwe Afrikaanse kookprogram begin vanaand | SARIE
Nuwe Afrikaanse kookprogram begin vanaand	deur admin
Kokkedoor soek die kok wat die lekkerste Suid-Afrikaanse smulkos kan maak. Jy kan daarom in dié reeks treffer-geregte soos kaiings en gebakte eier; suurdeegbrood met nastergalkonfyt; skaapboud en soetwortels; en bonesop met blokkies varkvet wat bo-op dryf, verwag.
Die eerste reeks van Kokkedoor skop vanaand af met 20 deelnemers. Dié reeks gaan ons vir 13 weke elke Donderdagaand vermaak.
Die finaliste spook dit uit op Prins Albert vir die finale prys: kontant, kookboeke en natuurlik die titel van die kykNET Kokkedoor!
Die beoordelaars vir dié reeks is Hetta van Deventer Terblanche, bekende koshistorikus en tradisiekenner, asook Nic van Wyk, die sjef by Diemersdal en tegniekmeester.
Kyk uit vir gasbeoordelaars gedurende die reeks – jy mag dalk net ‘n bekende gesig of twee sien!
Alida Klopper van Bloemfontein, en Casper Zülch van Rawsonville
Hannes Russouw van Groot Brakrivier, en Johann Breedt van Kaapstad
Mathilda Venter van Somserset-Wes, en Petro Lotz van Oos-London
Rendil Pietersen van Wellington, en Sarel Loots van Sabie
Tiaan Langenegger van Stellenbosch, en Toitnette du Toit van Montagu
Aletta Coetzee van Worcester, en Trudie Niehaus van George/Wildernes
Hendry Olivier van Prins Albert, en Mynhardt Joubert van Malmesbury
Magda Johnstone van Bloemfontein, en Marinda Engelbrecht van Hopefield
Poppie Coetzer van Kriel, en Riekies Huisamen van Krugersdorp
Riëtte Strydom van Amanzimtoti, en Theresa de Vries van Brandvlei
Kokkedoor begin vanaand, 11 April om 20:00 op kykNET (DStv-kanaal 144). Subscribe to our newsletter